Carl-Otto Bremer

Carl-Otto Bremer (4. heinäkuuta 1933 Helsinki – 7. elokuuta 1962 SnappertunaHelge Nygren ja Juhani Melart: Rallin maailma, s. 69–70. Helsinki: Otava, 1967.) oli suomalainen ralli- ja rata-autoilija.

Ensimmäiset huomiota herättäneet urheilusuorituksensa Bremer saavutti pujottelussa. Autourheilu-uransa hän aloitti 1956, ja jo seuraavana vuonna hän ajoi Ruotsin Keskiyönauringonrallin toiseksi sekä Jyväskylän suurajojen kuudenneksi. Vuonna 1959 Bremer voitti Eläintarhanajot. Vuonna 1960 hän voitti rallin Suomen mestaruuden ja Jyväskylän suurajot sekä sijoittui Monte Carlo -rallissa yhdeksänneksi. Vuonna 1961 Bremer voitti Norjan talvirallin. Suoritustensa ansiosta Bremer valittiin Vuoden autourheilijaksi vuonna 1960. Monte Carlo -ralliin Bremer osallistui kolme kertaa vuosina 1959–1961; viimeisellä kerralla kilpailu päättyi hänen osaltaan ulosajoon ja keskeytykseen. Koko ralliautoilu-uransa ajan Bremer ajoi Saabilla ja hänen on katsottu luoneen merkille sen rallimaineen, joka seurasi sitä 1970-luvun lopulle saakka. Juha Nylund: Ralliautoilun historia, s. 18–19. Helsinki: Alfamer Oy, 1999.

Kesällä 1962 Bremerin ohjaama lentokone putosi hänen kesämökkinsä rantaan tuhoisin seurauksin: sekä Bremer, hänen kakkoskuljettajansa Juhani Lampi että kolmas tunnettu moottoriurheilija Lauri Hurme kuolivat.

Carl-Otto Bremerin isä oli lentäjä, majuri Wäinö Bremer. Hänen puolisonsa Pirkko Bremer saavutti naisten mestaruuksia suomalaisissa rata-ajoissa. Carl-Otto Bremerin serkku on toimittaja, yrittäjä ja kansanedustaja Klaus Bremer.

 Lähteet 

Luokka:Suomalaiset ralliautoilijat
Luokka:Rallin Suomen-mestarit
Luokka:Lento-onnettomuudessa kuolleet
Luokka:Vuonna 1933 syntyneet
Luokka:Vuonna 1962 kuolleet